Feeling charitable? Check out nonprofits before you donate - Lake Okeechobee News | Lake Okeechobee News Dipesalema 64 | Baebele ya mo Internet | Thanolo ya Lefatshe le Lesha
Go mokaedi. Pina ya ga Dafide. 64 Utlwa lentswe la me mo matshwenyegong a me tlhe Modimo.+E kete o ka dibela botshelo jwa me mo go boifisiweng ke mmaba.+ 2 E kete o ka mphitlha, o mphitlhela puo ya sephiri ya badirabosula,+Khuduegong ya badiri ba se se utlwisang botlhoko,+ 3 Ba ba looditseng loleme lwa bone fela jaaka tšhaka,+Ba ba lebagantseng motswi wa bone, puo e e bogalaka,+ 4 Gore ba hule mongwe yo o se nang molato+ ba le kwa mafelong a a fitlhegileng.Ba mo hula ka tshoganyetso mme ga ba boife.+ 5 Ba tshwarelela mo puong e e bosula;+Ba bua ka go fitlha dirai.+Ba rile: “Ke mang yo o di bonang?”+ 6 Ba nna ba senka dilo tse di sa siamang;+Ba fitlhile leano le le botlhale le le senkilweng sentle,+Mme karolo e e kafa teng ya mongwe le mongwe wa bone, le eleng pelo ya gagwe, e boteng.+ 7 Mme Modimo o tla ba hula ka motswi ka tshoganyetso.+Ba dule dintho,+ 8 Ba dira gore motho a kgotšwe.+Mme loleme lwa bone lo kgatlhanong le bone.+Botlhe bao ba ba lebang ba tla tshikinya tlhogo ya bone,+ 9 Batho botlhe ba mo lefatsheng ba tla boifa;+Mme ba tla bolela ka tiro ya Modimo,+Mme ruri ba tla nna le temogo mo tirong ya gagwe.+ 10 Yo o siameng o tla ipela mo go Jehofa mme ruri o tla tshabela mo go ene;+Mme botlhe ba ba thokgameng mo pelong ba tla ipelafatsa.+